
Главната цел на проучването и измерването на удовлетвореността на потребителите от предоставяните административни услуги е повишаването на качеството на административното обслужване, с насоченост към всички потребители на услуги.
При прилагане на методите за обратна връзка и при изследване, измерване и управление на удовлетвореността на потребителите от качеството на административното обслужване в ОДМВР-Хасково се спазват изискванията, предвидени в Наредбата за административното обслужване, утвърдените с МЗ № 8121з-760/2020 г., изм. с МЗ № 8121з-1396/2020 г., изм. и доп. с МЗ № 8121з-635/2022 г. Вътрешни правила за организацията на административното обслужване на гражданите и юридическите лица в МВР, Организационно-технологични правила за осъществяване на административното обслужване в ОДМВР-Хасково и Методологията за измерване и управление на удовлетвореността на потребителите.
Прилаганите методи основно са извършване на анкетни проучвания чрез предварително одобрени анкетни карти на хартиен носител, електронни анкетни карти и извършване на анализ на сигнали, предложения, жалби, похвали и благодарствени писма.
През 2023 година извършеното проучване обхваща цялостното предоставяне на услуги и дейности при административното обслужване в ОДМВР-Хасково, като наблюдението се акцентира върху прилагането на общите нормативни изисквания при осъществяването на административното обслужване и спазването на стандартите за качество на административното обслужване.
Анкетните проучвания в ОДМВР-Хасково се провеждат чрез попълване на хартиена анкета на място в центровете за административно обслужване и пускане в нарочно определена и обозначена за това кутия, както и попълване на електронни анкетни карти в Портала за електронни административни услуги на МВР.
На потребителите на административни услуги се предоставя възможност да попълват анкетна карта на хартия в центровете за административно обслужване, като до 31.12.2023 година са постъпили общо 515 броя анкетни карти, от които 1 брой по електронен път. Изводите, които могат да се направят от получените резултати са, че отношението към административното обслужване, предоставяно от ОДМВР-Хасково, за основната част от анкетираните е положително. Гражданите са доволни от предоставяното административно обслужване
Анализът показва, че в 93% административното обслужване е оценено като отлично, 5% много добро и 2% като добро.

Анкетите обхващат въпроси относно качеството на предоставяните услуги, бързината на обслужването, професионалната подготовка на служителите, оказаното съдействие, любезността и учтивостта на служителите.
Анализ на сигналите и предложенията се прави ежегодно.
През 2023 година са постъпили 34 сигнала, като се наблюдава тенденция на намаляване броя на сигналите с 26 % в сравнение с предходната 2022 година през която са постъпили общо 46 броя сигнали и намаление с 35 % в сравнение с броя през 2021 година през която са постъпили 52 броя, което от своя страна налага извод, че гражданите не са загубили доверието търсейки съдействия за решаването на изложените проблеми от органите на МВР и в частност ОДМВР-Хасково. През отчетния период са постъпили 29 броя благодарствени писма в сравнение с предходната 2022 година през която са получени 19 броя благодарствени писма. В ОДМВР-Хасково не са регистрирани предложения за усъвършенстване на организацията и дейността и решаване на други въпроси.


	Ред на постъпване:
	2023
	2022
	2021

	В ОДМВР Хасково и неговите структури
	28
	33
	32

	От други структури на МВР, други държавни органи и институции на централната и местна власт
	6
	13
	20

	ОБЩО
	34
	46
	52



Горепосочените цифри показват, че през отчетната 2023 година са намалели сигналите постъпили в ОДМВР и съответните районни управления, както и получените сигнали от структури на МВР и други държавни институции.
През 2023 година са предприети всички възможни и необходими действия за изпълнението на мерките и целите в годишният доклад за 2022 година, като е повишено в положителен аспект нивото на административното обслужване и предоставяните административни услуги.

административно обслужване	отлично	много добро	добро	0.93	0.05	0.02	2023	сигнали	благодарствени писма	34	29	2022	сигнали	благодарствени писма	46	19	2021	сигнали	благодарствени писма	52	